केंद्र ने राज्य सरकार को दी सलाह, ‘बिहार को जानो’ कार्यक्रम का आयोजन करें
पटना|केंद्र सरकारने प्रवासियों को आकर्षित करने के लिए राज्य सरकार को बिहार को जानो कार्यक्रम का आयोजन करने की सलाह दी है। इस संबंध में मुख्य सचिव अंजनी कुमार सिंह को एक पत्र भेजा गया है। मुख्य सचिव ने पत्र को सामान्य प्रशासन विभाग और कैबिनेट विभाग के हवाले कर दिया है। केंद्र ने प्रवासियों को बिहार बुला कर दस दिनों तक राज्य के पर्यटन और औद्योगिक संभावनाओं वाले स्थानों का भ्रमण कराने की सलाह दी है। कई राज्यों ने ऐसे कार्यक्रम किए जिसका उनको लाभ हुआ है। सूत्रों के अनुसार राज्य सरकार फिलहाल बिहार दिवस और चंपारण सत्याग्रह के शताब्दी समारोह की तैयारियों में व्यस्त है। लिहाजा केंद्र के सुझाव पर मई-जून में ही विचार हो सकता है।
hin_Deva hin_Deva